Diari Oficial de la Generalitat Valenciana


Sumari del DOGV 7533, del 26-05-2015 (2015/4637)

RESOLUCIÓ de 8 de maig de 2015, de la cap del Servici Territorial d'Energia de Castelló, per la qual es convoca l'alçament d'actes prèvies a l'ocupació de la finca afectada pel projecte de línia elèctrica subterrània trifàsica a 20 kV en el carrer La Verge i Travessia Cementeri, en la població de Sant Jordi. ATLINE/2007/267/12. (Expedient d'expropiació forçosa JUEXPR/2015/01).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7533

Data del DOGV
:   26-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4637


Data del document
:   08-05-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ de 8 de maig de 2015, de la cap del Servici Territorial d'Energia de Castelló, per la qual es convoca l'alçament d'actes prèvies a l'ocupació de la finca afectada pel projecte de línia elèctrica subterrània trifàsica a 20 kV en el carrer La Verge i Travessia Cementeri, en la població de Sant Jordi. ATLINE/2007/267/12. (Expedient d'expropiació forçosa JUEXPR/2015/01). [2015/4637]  
El 25 d'agost de 2014, el Servici Territorial d'Energia de Castelló, va dictar una resolució per la qual es va autoritzar Electra del Maestrazgo, SA, i es va declarar, en concret, la utilitat pública de la instal·lació elèctrica línia elèctrica subterrània trifàsica a 20 kV en el carrer La Verge i Travessia Cementeri, en la població de Sant Jordi (Castelló). ATLINE/2007/267/12.  
La mencionada declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i implica la seua urgent ocupació als efectes de l'article 52 de la Llei d'Expropiació Forçosa i 149 del Reial Decret 1955/2000, d'1 de desembre.  
En virtut d'això, la cap del Servici Territorial d'Energia de Castelló, en compliment del que disposa el mencionat article 52 de la Llei d'Expropiació Forçosa, ha resolt convocar als titulars dels béns i drets afectats en l'Ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si procedira, les d'ocupació definitiva.  
Totes les persones interessades, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada i aportar els documents acreditatius de la seua titularitat i l'últim rebut de la contribució, amb companyia dels seus pèrits i un notari, si ho estimen oportú, amb gastos a costa seua.  
L'alçament d'actes tindrà lloc el dia 7 de juliol de 2015, en l'Ajuntament de Sant Jordi.  
L'orde d'alçament d'actes es comunicarà a cada persona interessada per mitjà de l'oportuna cèdula de citació, i figura la relació de titulars convocats en el tauler d'edictes de l'ajuntament assenyalat i en l'annex.  
  
És de significar que esta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que fa la Llei 4/1999, de notificació d'esta resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
En l'expedient expropiatori Electra del Maestrazgo, SA, assumirà la condició de beneficiària.  
  
Castelló de la Plana, 8 de maig de 2015.- La cap del Servici Territorial d'Energia: Marta Debón Vicent.